open-index/open-wikipedia-markdown huggingface dataset:
Ville Hotakainen

**Ville Hotakainen** (s. 11. lokakuuta 1988 Seinäjoki) on suomalainen pesäpalloilija. Hotakainen on edustanut kaudesta 2018 lähtien tamperelaista Manse PP:tä. Hotakainen on Seinäjoen Maila-Jussien kasvatti ja on edustanut urallaan lisäksi myös Seinäjoen JymyJusseja, Nurmon Jymyä ja Vimpelin Vetoa. Hotakaisen pelipaikka on takakentällä.

## Ura
Hotakainen teki pääsarjadebyyttinsä Seinäjoen Maila-Jussien paidassa kaudella 2007 pelaten runkosarjassa 26 ottelua. Kaudet 2007–2008 Hotakainen pelasikin kasvattajaseurassaan jonka jälkeen hän siirtyi kaudeksi 2009 naapuriseura Nurmon Jymyyn. Nurmon kauden jälkeen Hotakainen vietti välivuoden jonka jälkeen hän siirtyi Vimpeliin jossa hän pelasi kaudet 2011–2012. Vimpelissä vietettyinä kausina Hotakainen saavutti kaksi SM-hopeaa. Kaudeksi 2013 Hotakainen siirtyi takaisin Seinäjoelle JymyJussien uuteen seuraan, joka muodostui Maila-Jussien ja Jymyn edustusjoukkueista.

## Tilastot

## Saavutukset
### Pelaajana
* 2 SM-hopeaa: 2011, 2012

## Lähteet
Kaarina Lappalainen

**Hanna Kaarina Lappalainen**  (30. tammikuuta 1905 Iisalmi – 4. joulukuuta 1978 Iisalmi) oli suomalainen maatalon emäntä ja pakinoitsija. Hän kirjoitti pakinoita nimimerkillä **Kaija Niskanen**.

Kaarina Lappalaisen vanhemmat olivat kauppias Kalle Niskanen ja Hanna Unbom. Hän kävi kolme luokkaa oppikoulua sekä Iisalmen käsityökoulun 1924–1925 ja Vaasan talouskoulun 1927.

Lappalainen oli naimisissa kaksi kertaa
* vuoteen 1942 maanviljelijä Pekka Kettusen (k. 1942) kanssa 
* vuodesta 1946 maanviljelijä Elias Lappalaisen kanssa

## Teoksia
* *Neliapila rotuvaarilla* : pakinoita, kirjoittanut Niskasen Kaija. Lassi Kettunen, Tuomarila 1968

## Lähteet
* 
* 
* Iisalmelaisia kirjailijoita : Kaija Niskanen
Helmi Issakainen

**Helmi Issakainen**  (24. helmikuuta 1907 Joensuu – 15. heinäkuuta 1977 Helsinki) oli suomalainen lastenkirjailija.

## Teoksia
* *Prinsessa Kultahelmen häät* : näytelmä. 1954
* *Ihmeelliset helmet* ; kuv. Helga Sjöstedt. Karisto 1956

## Lähteet
* 
* Näytelmät.fi : Helmi Issakainen
Päivi Oinonen

**Vieno Päivi Oinonen**  (20. marraskuuta 1915 Helsinki – 30. marraskuuta 1979 Helsinki) oli suomalainen kirjailija.

## Kaunokirjallisia teoksia
Nimellä *Päivi Kivinen*:
* *Pikku proletaareja* : romaani. WSOY 1946
Nimellä *Päivi Oinonen*:
* *Pimennetty talo* : nuoren naislääkärin romaani. WSOY 1952

## Muuta kirjallista tuotantoa
* *Huono käsiala psykologisena ongelmana : kansakoululapsilla suoritettu tutkimus*, väitöskirja. Jyväskylän kasvatusopillisen korkeakoulun julkaisuja 21. Jyväskylän kasvatusopillinen korkeakoulu, Jyväskylä 1960
* *Kouluvalmiuden ongelma : Milloin lapsi on kypsä kouluun*. Koulu polttopisteessä 2. WSOY 1969
* *Uusi ympäristöoppi 1-2, Oppilaan kirja : Peruskoulun ja kansakoulun ympäristöopin opiskeluun* ; laatineet Päivi Oinonen, Sirkka-Liisa Keränen ja Meri Peltonen. Gummerus 1970, 2. painos 1972, 4. painos 1973, 5. painos 1974
* *Uusi ympäristöoppi 1-2, Opettajan opas* ; laatineet Päivi Oinonen, Sirkka-Liisa Keränen ; valokuvat Matti U. Suominen, Riitta Mäkinen, Eino Oinonen ; piirrokset Marja Oinonen. 2. painos Gummerus 1972, 3. painos 1974
* *Uusi ympäristöoppi 3, Oppilaan kirja : peruskoulun ja kansakoulun ympäristöopin opiskeluun 3. luokalle* ; laatineet Päivi Oinonen, Vesa Lyytikäinen, Eino Oinonen ; piirrokset Marja Oinonen. 2. painos Gummerus 1972, 3. painos 1973, 4. painos 1975
* *Uusi ympäristöoppi 4, Oppilaan kirja : peruskoulun opetussuunnitelmaa noudattavien koulujen ympäristöopin opiskeluun 4. luokalle* ; laatineet Päivi Oinonen, Vesa Lyytikäinen, Eino Oinonen ; piirrokset: Eino Oinonen. Gummerus 1972, 2. painos 1973, 3. painos 1974
* *Uusi ympäristöoppi 4, Opettajan opas* ; laatineet Päivi Oinonen, Vesa Lyytikäinen, Eino Oinonen. Gummerus 1972, 2. painos 1973
* *Uusi ympäristöoppi : tutkin ja tutustun. Oppilaan kirja 1* ; laatineet Päivi Oinonen, Sirkka-Liisa Keränen ; uudistustyössä avustanut Paavo Jouppila ; piirrokset Marja Oinonen ja Pentti Rosti. 6. painos Gummerus 1976, 8. painos 1979
* *Uusi ympäristöoppi : tutkin ja tutustun. Oppilaan kirja 2* ; laatineet Päivi Oinonen ja Sirkka-Liisa Keränen ; piirrokset: Marja Oinonen ja Pentti Rosti. Uusittu laitos, Gummerus 1976, 7. painos 1976
* *Uusi ympäristöoppi : tutkin ja tutustun. Oppilaan kirja 3* ; laatineet Päivi Oinonen ja Sirkka-Liisa Keränen ; piirrokset: Marja Oinonen. Uusittu laitos, Gummerus 1976, 7. painos 1976
* *Uusi ympäristöoppi : tutkin ja tutustun. Oppilaan kirja 4* ; laatineet Päivi Oinonen ja Sirkka-Liisa Keränen ; piirrokset: Marja Oinonen. Uusittu laitos, Gummerus 1976, 7. painos 1976

## Lähteet
* *
Luis Antonio Nova Rocha

**Luis Antonio Nova Rocha** (30. heinäkuuta 1943 Subachoque – 9. huhtikuuta 2013) oli kolumbialainen roomalaiskatolinen piispa. Hänet vihki papiksi Facatativán hiippakuntaan paavi Paavali VI vuonna 1968. Hänet nimitettiin Barranquillan arkkihiippakunnan vihkipiispaksi sekä Equizetumin titulaaripiispaksi 2002, ja hänet konsekroi piispaksi samana vuonna Luis Gabriel Romero Franco, jota avustivat Beniamino Stella ja Rubén Salazar Gómez.

Nova Rocha nimitettiin vuonna 2010 Facatativán piispaksi. Hänet asetettiin tähän virkaan 2011, ja hän toimi siinä kuolemaansa saakka.

## Lähteet
TeamUp

**TeamUp Oy** oli vuonna 2012 perustettu tamperelainen startup-yritys, joka kehittää talentteihin keskittyvää yhteisöpalvelua. Talenteilla tarkoitetaan esimerkiksi urheilijoita, muusikkoja ja taiteilijoita, jotka voivat olla missä tahansa vaiheessa uraansa, aloittelijoista ammattilaisiin. 

TeamUpin yhteisöpalvelun konseptina on saattaa yhteen talentit, fanit ja yritykset niin, että talentit voivat löytää palvelusta itselleen faneja ja sponsoriyrityksiä. Yhteisö on parhaillaan suljetussa betavaiheessa. 

Yrityksen perustivat elokuussa 2012 Donna ja Kimmo Kivirauma, ja syyskuussa 2012 kolmanneksi omistajaksi liittyi Pekka Martikainen. TeamUp on johtoryhmänsä 100% omistama yksityinen yritys, joka on saanut rahoitusta Pirkanmaan ely-keskukselta, Tekesiltä, Finnveralta ja AppCampukselta . 

TeamUp teki konkurssin vuonna 2018 ja tällä hetkellä TeamUp Oy myy kehittämäänsä teknologiaa muille ostajaehdokkaille.

### Saavutukset
* Mindtrek Launchpad 2012 -kilpailussa 3. sija, vain 1 kk ikäisenä yrityksenä http://mindtrek.org/2012/competitions/launchpad/ 
* Suomen Olympiakomitea valitsi TeamUpin sosiaalisen median keskipisteekseen http://www.teamup.fi/finnish-olympic-committee-selects-teamup/
* Red Herring 2013 Top 100 Europe -finalisti http://www.redherring.com/events/red-herring-europe/2013_finalists/
* Red Herring 2013 Top 100 Europe -voittaja http://www.teamup.fi/fi/teamup-valittiin-vuoden-2013-red-herring-top-100-europe-voittajaksi/ 

## Lähteet

## Aiheesta muualla
* TeamUpin kotisivut
Fanny Palmén

**Fanny Palmén** (1842–1905) oli suomalainen naisasianainen ja köyhäinkoulun perustaja. Hän perusti myös kaksi työkotia ja antoi lahjoituksia Konkordia-liitolle ja Lasten Työkotiyhdistykselle, joiden sihteerinä hän toimi pitkään. Hän oli Naisasialiitto Unionin perustajia ja Konkordialiiton perustajia, jonka nimi on hänen keksimänsä. Hän oli liiton ensimmäinen sihteeri (toiminnanjohtaja)..

Hänen isänsä oli Johan Philip Palmén.

## Lähteet

## Aiheesta muualla
* Fanny Palménin rahasto
HMS Resistance (1861)

**HMS Resistance** oli Britannian kuninkaallisen laivaston vuonna 1861 vesillelaskettu Defence-luokan panssarifregatti. Vuonna 1862 valmistunut alus myytiin romutettavaksi 1898.

## Valmistus

Alus tilattiin 14. joulukuuta 1859 Baillie Westwoodilta Poplarista ja sen köli laskettiin viikkoa myöhemmin 21. joulukuuta. Alus laskettiin vesille 11. huhtikuuta 1861 ja se valmistui 5. lokakuuta 1862.

## Palvelus
Alus liitettiin palvelukseen otettaessa Kanaalin laivastoon, kunnes se siirrettiin vuonna 1864 Välimeren laivastoon ollen laivaston ensimmäinen ironclad-taistelulaiva. Alus poistettiin palveluksesta 1867 Portsmouthissa huollettavaksi ja modernisoitavaksi. Se palasi palvelukseen 1869 Mersey-joelle vartioaluksena.

Se palasi vuonna 1873 Kanaalin laivastoon, mistä se palasi Mersey-joelle vuonna 1877. Alus poistettiin palveluksesta vuonna 1880 Devonportissa. Vuodesta 1885 alkaen alusta käytettiin maalilaivana testattessa panssaroinnin antamaa suojaa torpedoille ja erilaisille ammuksille. Alus myytiin romutettavaksi 11. marraskuuta 1898. Alus haaksirikkoutui hinauksessa 4. maaliskuuta 1899 Holyheadinlahdella. Hylky nostettiin ja se romutettiin Garstonilla Liverpoolissa.

## Lähteet
*
*
*
*

### Viitteet
Annikki Maruna

**Ilta Annikki Tyyne Aaltonen**, kirjailijanimi **Annikki Maruna**  (21. toukokuuta 1911 Pori – 10. kesäkuuta 2002 Helsinki) oli suomalainen opettaja ja kirjailija.

Annikki Marunan vanhemmat olivat Konrad Felix Virtanen ja kauppias Ida Engman. Hän oli naimisissa vuodesta 1934 kapellimestari ja säveltäjä Erik (Erkki) Verner Aaltosen kanssa. 

Maruna pääsi ylioppilaaksi Porin tyttölyseosta 1931 ja opiskeli sitten Helsingin yliopistossa 1932–1935 ja 1945–1947 sekä Hampurin yliopistossa 1932. Hän oli toimittajaharjoittelijana ''Satakunnan Kansa'' -lehdessä 1931–1932, yksityisopettajana 1932–1973, ruotsin kielen opettajana Veitsiluodon kansalaisopistossa 1967–1970 sekä kirjallisuuspiirin opettajana Kemin työväenopistossa 1967–1973. Maruna toimi myös useiden lehtien avustajana.

Maruna oli Suomen rauhanpuolustajien keskusjohtokunnan jäsen ja SNDL:n liittotoimikunnan jäsen 1952–1958.

## Teoksia
* *Mieletön oikku* : romaani. Tammi 1946
* *Rajuilma* : romaani. Tammi 1948
* *Murrosajan ihmisiä*. Kansankulttuuri, Helsinki 1951
* *Klaus Flemingin elämä* : näytelmä. 1963
* *Kädet* : näytelmä. 1965
* *Levoton nuoriso ja testamentti* : näytelmä. 1970

## Suomennoksia
* T. Svatopluk : *Liukuhihna ei odota*. Kansankulttuuri, Helsinki 1956 (alkuteos *Botostroj*)
* Gusti Stridsberg : *Viisi maailmaani*. Gummerus 1963 (alkuteos *Menschen, Mächte und ich*)
* George Seitz : *Joki vailla paluuta*. Gummerus 1964  (alkuteos *Hinter dem grünen Vorhang*)

## Lähteet
* 
* Kirjasampo.fi : Annikki Maruna
* Työväenperinteen matrikkeliprojekti 1993-1997 : Aaltonen, Ilta Annikki Tyyne
John Palmén

**John Oscar Palmén** (29. elokuuta 1884 Helsinki – 25. maaliskuuta 1952) oli suomalainen kemisti. Hän oli Helsingin yliopiston dosentti vuodesta 1928, Teknillisen korkeakoulun kemian lehtori 1935–1941 ja orgaanisen kemian professori vuodesta 1941. Oy Keskuslaboratorio Ab:n toimitusjohtaja hän oli 1916–1919. Hän tutki etupäässä terpeeniyhdisteiden kemiaa. Palmén oli Suomen Aatelisliiton rahastonhoitaja vuodesta 1926 ja Ritarihuoneen kamreeri vuodesta 1934. Hänen sotilasarvonsa oli vuodesta 1940 insinöörikapteeni. Hän oli naimisissa Anna Margareta Aminoffin kanssa, joka oli varatuomari Adolf Aminoffin ja Anna Marta Elisabet Schaumanin tytär. 

## Lähteet
Mirja Suomela

**Mirja Hanna Suomela**, o. s. *Hakala* (4. heinäkuuta 1913 Mouhijärvi – 29. elokuuta 2001 Haukipudas) oli suomalainen opettaja ja kirjailija.

Mirja Suomelan isä oli Mouhijärven kappalainen Eeli J. Hakala. Hän pääsi ylioppilaaksi Helsingin tyttölukiosta vuonna 1932 ja hän valmistui filosofian maisteriksi Helsingin yliopistosta vuonna 1937. Suomela toimi äidinkielen opettajana ensin Merikarvian yhteiskoulussa ja sittemmin Jyväskylässä, Helsingissä, Kouvolassa sekä Kajaanissa. Vuonna 1948 Suomela muutti perheineen Kajaanista Haukiputaalle. Hän oli Haukiputaan kunnan omistaman yksityisen oppikoulun (Haukiputaan yhteiskoulu) rehtorina 1950–1965 ja Haukiputaan lukion äidinkielen vanhempana lehtorina 1965–1972. Suomela jäi eläkkeelle 1972.

## Teoksia
* *Tule kanssani Tuulentaloon* : kertomus. Karisto 1951
* *Haukiputaan Veikot 1930-1980* ; kirj. Mirja Suomela, Juhani Kaimio. Haukiputaan Veikot, Haukipudas 1980

## Lähteet
* 
* Kirjasampo.fi : Mirja Suomela
* Kirjastovirman henkilögalleria : Mirja Suomela
Liisa-Maria Piila

**Liisa-Maria Piila** (13. maaliskuuta 1927 Rovaniemi – 12. toukokuuta 2002 Helsinki) oli suomalainen toimittaja, tiedottaja, suomentaja ja pakinoitsija. Hän kävi oppikoulun silloisessa Rovaniemen yhteiskoulussa (myöh. yhteislyseo, nyk. lyseonpuiston lukio). 

Piila toimi pitkään Kuluttajain Lehden ja sen seuraajan Me-lehden toimittajana ja hän oli myös useita vuosia Lontoossa osuuskauppaliikkeen kansainvälisissä tehtävissä. Myöhemmin Piila toimi OTK:n tiedotuspäällikkönä. Eläkeläisenä hän oli aktiivinen Viron-ystävien Tuglas-seurassa. 

## Teoksia
* *Osuuskauppa Mäki-Matti 1906-1956* ; kuvat Helge Heinonen ; teksti Liisa-Maria Piila.  Osuuskauppa Mäki-Matti, Jyväskylä 1956
* *Perustamme kodin* ; Kerstin Henrikson-Abelin teoksen *Sätta bo* pohjalta toim. Liisa-Maria Piila ; sisustusehdotelmat Juhani Manner ; valokuvat Veikko Nurminen ; piirrokset Aune Mikkonen. Tammi 1964
* *Silitän petoa vastakarvaan* : pakinoita ; kuv. Reino Matson. Tammi 1977
* *Viro : kulttuurimatkailijan käsikirja* ; kartat Pirkko Nurminen. Suomalaisen Kirjallisuuden Seuran toimituksia 560. Helsinki 1992

## Suomennoksia
* Jan de Hartog : *Stella* : romaani. Tammi 1952, 3. painos nimellä *Turvasatama* 1961, 4. painos 1983
* Mary Lavater-Sloman : *[[Lucrezia Borgia]] ja hänen varjonsa* : elämäkertaromaani ; suom. Liisa-Maria Piila ; runot suom. Toivo Lyy. Tammi 1953 (alkuteos *Lucrezia Borgia und ihr Schatten*)
* Jan de Hartog : *Kaukainen rannikko*. Tammi 1953 (alkuteos *Thalassa*)
* Willy Corsari : *Viimeinen näytös* : romaani. Tammi 1955 (alkuteos *Deze ene voorstelling*)
* John Steinbeck : *[[Matka Charleyn kanssa|Matka Charleyn kanssa : Amerikkaa etsimässä]]*. Tammi 1963, 7. painos 1989 (alkuteos *Travels with Charley*)
* John Steinbeck : *Taivaan laitumet*. Tammi 1965, 3. painos 1982 (alkuteos *Pastures of heaven*)
* Ian Vorres : *Viimeinen ruhtinatar, Hänen Keisarillinen Korkeutensa Suuriruhtinatar [[Olga Aleksandrovna]] 1882-1960*. Tammi 1966 (alkuteos *The last grandduchess*)
* Zoé Oldenbourg : *[[Katariina Suuri]]*. Tammi 1968 (alkuteos *Catherine the Great*)
* Dorothy Eden : *Missä olet, morsian*. Tammi 1971, 3. painos 1990 (alkuteos *Waiting for Willa*)
* Lois Gould : *Yön syli*. Tammi 1971 (alkuteos *Such good friends*)
* Arthur Hailey : *Pyörät*. Tammi 1972, 3. painos Gummerus 1992 (alkuteos *Wheels*)
* Henry Kyemba : *[[Idi Amin]] : verinen valtias*. Tammi 1977 (alkuteos *The state of blood*)
* W. P. Watkins : *Yhteenliittymisen voima : osuustoiminnan periaatteet tänään ja huomenna*. Tammi 1990 (alkuteos *Co-operative principles - today and tomorrow*)

## Lähteet
* 
* Kirjasampo.fi : Liisa-Maria Piila
Kanadan Davis Cup -joukkue

**Kanadan Davis Cup -joukkue** edustaa Kanadaa tenniksen Davis Cupissa. Kanada osallistui ensimmäisen kerran Davis Cupiin vuonna 1913. Kanada on selviytynyt loppuotteluun kaksi kertaa, ja voitti vuonna 2022.

Maa on osallistunut Davis Cupiin 93 vuonna. Sinä aikana se on pelannut 173 maaottelua, voittanut 79 ja hävinnyt 94.

Vuoden 2022 loppuottelussa Kanada päihitti Australian.

## Lähteet
Juha Perälä

**Juha Perälä** (s. 13. huhtikuuta 1982 Juupajoki) on suomalainen radiojuontaja. Hän on tullut tunnetuksi Radio Suomipopin *[[Aamulypsy]]*-ohjelmasta, jota hän teki yhdessä Jaajo Linnonmaan, Anni Hautalan ja Juha Vuorisen kanssa. Perälä tunnetaan penkkiurheilu- ja vedonlyöntiharrastuksistaan, joista hän myös keskustelee paljon radiossa. Hänen radiojuonnoissa käyttämänsä huumori koostuu pääosin nopeista ja nokkelista puujalkavitseistä. 

Perälä teki syyskuusta 2009 huhtikuuhun 2012 Metro FM:n keskipäivälähetystä, mutta oli mukana myös Aamulypsyssä joulukuuhun 2011 eli ohjelman päättymiseen asti. Vuonna 2012 hän juonsi kesäkuusta marraskuuhun Iskelmän *Aamuklubia* yhdessä Anna-Mari Raaskan kanssa. 7. tammikuuta 2013 hän siirtyi takaisin Radio SuomiPOPin juontajaksi, kun Aamulypsy teki paluun. Perälä juonsi viimeisen lähetyksensä Aamulypsyssä 25. tammikuuta 2019. 11. syyskuuta 2020 hän palasi Radio SuomiPOPin juontajaksi ja aloittaa siellä uuden oman ohjelman nimeltään *Perälän asiakaspalvelu*.
	
Marraskuussa 2016 Julkisen sanan neuvosto JSN antoi Radio Suomipopille vakavan huomautuksen, koska Perälä ja hänen juontajaparinsa Juha Vuorinen soittivat Aamulypsyssä uutissähkeen taustalla Mikki Hiiri merihädässä -laulua, samalla kun uutinen kertoi Välimereltä pelastetuista venepakolaisista. JSN:n mukaan toiminta loukkasi Eurooppaan pyrkijöiden ihmisarvoa. Ohjelmapäällikkö Paula Niska-Vuorinen myönsi tapahtuneen ylilyönniksi, mutta muistutti samalla, että on ristiriitaista, kuinka Radio Suomipop on sitoutunut journalistin ohjeisiin, vaikka kanava ja suurin osa sen työntekijöistä ovat viihteen tekijöitä.

Perälä on ollut vuodesta 2018 lähtien kihloissa laulaja Noora Alhon kanssa.  

Perälä toimii myös televisiojuontajana. Hän juontaa elokuussa 2020 Fox-tv-kanavalla alkanutta tietokilpailua ''Melkein MENSA''.

Joulukuussa 2023 Perälä ilmoitti muuttavansa Hollywoodiin tavoitteenaan näyttelijän ura siellä. Hän jatkaa kuitenkin myös juontotöitään Yhdysvalloista käsin.

Vuonna 2024 Perälä aloitti Gämblers Cast nimisen podcastin hostaamisen yhdessä Aleksi Valavuoren ja Kalle Palanderin kanssa.

## Palkinnot
*Aamulypsy*-radio-ohjelma palkittiin *vuoden radio-ohjelmaksi* Radiogaalassa 2011, 2013, 2014, 2015, 2017 ja 2018

## Lähteet
Varjag (1899)

**Varjag** () oli Yhdysvalloissa vuonna 1901 valmistunut Venäjän keisarikunnan laivaston panssarikansiristeilijä. Alus tuli tunnetuksi Chemulpon taistelusta, jossa sen miehistö kieltäytyi antautumasta ylivoimaiselle viholliselle.

## Valmistus
Alus tilattiin 23. huhtikuuta 1898 William Cramp and Sonsilta Philadelphiasta, jolloin tilauksen allekirjoittivat amiraali V. R. Vierhovski ja C. Cramp. Sopimuksessa sovittiin, ettei hinta saanut ylittää 2&nbsp;138&nbsp;000 dollaria (4&nbsp;233&nbsp;240 ruplaa). Aluksen valmistus aloitettiin lokakuun alussa 1898 telakkanumerolla 301. Aluksen nimi lisättiin alusluetteloon 11. tammikuuta 1899 ja virallinen kölinlasku seremonia pidettiin 22. toukokuuta, jolloin alukseen oli kiinnitetty jo 1&nbsp;102 tonnia terästä. Alus laskettiin vesille 31. lokakuuta 1899 ja valmistui 2. tammikuuta 1901 ensimmäisenä päällikkönään W. I. Ber.

## Palvelus
*Varjag* lähti 10. maaliskuuta 1901 Yhdysvalloista Eurooppaan miehistönään 565 miestä, joista 24 upseeria, 55 aliupseeria ja kolme matkustajaa (Crampin, General Electricin ja Niclaussen edustajat). Matkalla alus joutui kovaan myrskyyn (11 beaufortia), jolloin se vaurioitui. Alus vieraili matkalla 14. huhtikuuta Cherbourgissa, 30. huhtikuuta Tallinnassa saapuen Kronstadtiin 3. toukokuuta.

Venäjän-Japanin sodan alun Chemulpon taistelussa 9. helmikuuta 1904 *Varjag* taisteli rohkeasti keisarillisen Japanin laivaston osastoa vastaan. Alus ei onnistunut läpimurrossaan ja se joutui palaamaan Chemulpon satamaan, jossa miehistö upotti aluksensa.

### Sōya

Japanilaiset nostivat ja kunnostivat aluksen liittäen sen 9. heinäkuuta 1907 laivastoonsa nimellä *Sōya*. Alus oli koululaivana ja se teki pitkän koulutuspurjehduksen 14. maaliskuuta - 7. elokuuta 1909 Havaijille ja Pohjois-Amerikkaan. Se teki vastaavan purjehduksen vuosittain aina vuoteen 1913 saakka.

Ensimmäisessä maailmansodassa Japani luovutti aluksen takaisin Venäjälle Vladivostokissa 5. huhtikuuta 1916, jolloin sen alkuperäinen nimi palautettiin. Alus lähetettiin Britteinsaarille modernisoitavaksi ennen Jäämeren laivastoon liittymistä, mutta 7. marraskuuta 1917 alkaneen Lokakuun vallankumouksen vuoksi Britannian viranomaiset pakko-ottivat aluksen ja myivät sen vuonna 1920 Saksaan romutettavaksi. Alus ajautui hinattaessa karille Skotlannin edustalla ja se päätettiin romuttaa paikallaan vuosina 1923 – 1925.
 

## Lähteet
*

### Viitteet
Arvi Paloheimo

**Arvi Martin-Brand Paloheimo** (19. marraskuuta 1921 Oulu – 25. tammikuuta 2014 Riihimäki) oli suomalainen varatuomari ja yritysjohtaja. Hän kuului Paloheimo-sijoitusyhtiön johtoon. Hän astui yhtiön palvelukseen vuonna 1954 ja tuli sen toimitusjohtajaksi 1967. Hallituksen puheenjohtajana hän toimi vuosina 1974–2001 ja sen jälkeen hallituksen jäsenenä vuoteen 2007.

Paloheimon isä oli vuorineuvos Olli Paloheimo. Hän avioitui 1962 Aina Katri Johanna Vahervuoren kanssa, ja heille syntyi kaksi poikaa Martti (1963) ja Olli (1965).

## Lähteet

## Aiheesta muualla
* Arvi Paloheimon muistokirjoitus Helsingin Sanomissa (tilaajille)
Croodit

**Croodit** () on vuonna 2013 ensi-iltansa saanut yhdysvaltalainen 3D-tietokoneanimaatioelokuva, jonka ohjasivat Kirk DeMicco ja Chris Sanders.

Elokuvan ensiesitys oli Berliinin elokuvajuhlilla helmikuussa 2013 ja Yhdysvaltain ensi-ilta 22. maaliskuuta 2013. Suomessa elokuvan ensi-ilta oli 29. maaliskuuta 2013.

## Ääninäyttelijät

## Lähteet

## Aiheesta muualla
* ''Croodit'' Rotten Tomatoesissa 
* ''Croodit'' Metacriticissä 
* Möttölä, Anna: Croodit-animaatiossa seikkaillaan esihistoriallisessa ajassa Nyt.fi
Argentiinan Davis Cup -joukkue

**Argentiinan Davis Cup -joukkue** edustaa Argentiinaa tenniksen Davis Cupissa. Argentiina osallistui ensimmäisen kerran Davis Cupiin vuonna 1923. Maa on sijoittunut toiseksi vuosina 1981, 2006, 2008 ja 2011, mutta ei ole voittanut kertaakaan.

Maa on osallistunut Davis Cupiin 59 vuonna. Sinä aikana se on pelannut 141 maaottelua, voittanut 81 ja hävinnyt 60. Argentiinalaiset Lucas Arnold Ker ja David Nalbandian olivat vuonna 2002 osallisina kaikkien aikojen pisimmässä miesten nelinpeliottelussa, ottelun kestäessä kuusi tuntia ja 20 minuuttia.

## Joukkue vuonna 2013
Vuonna 2013 Argentiinan Davis Cup -joukkueeseen kuuluvat David Nalbandian, Carlos Berlocq, Juan Mónaco ja Horacio Zeballos.

## Lähteet
Ahmaus

**Ahmaus** on Ulvilan kylä, entisen Kullaan kunnan alueella. Ahmaus on laaja, noin 20 taloa käsittävä kyläalue itäisimmässä Ulvilassa, valtatie 11:n varrella.

Ahmauksen talvet ovat lumiset ja pitkät.

## Historia
Ahmaus on ollut asuttu ainakin vuodesta 1801 lähtien, todennäköisesti kauemminkin. Ahmauksessa toimi kansakoulu vuosina 1924 - 1965.

## Etymologia
Ahmauksen nimi tulee todennäköisesti ahmasta, joka on ollut aikanaan yleinen alueella.

## Lähteet
Karamzinin koulu

**Karamzinin koulu** on Espoon Järvenperän kaupunginosassa sijaitseva peruskoulu. Sen oppilasmäärä oli 501 oppilasta elokuussa 2012. Koulussa on luokat 1–6 sekä esiopetusta. 

Espoon Järvenperällä on Espoon pisimpiä kouluhistorioita, sillä Aurora Karamzin oli perustanut jo vuonna 1860 koulun Träskändan kylään. Karamzin palkkasi itse opettajaksi August Westerlundin.  Aurora Karamzinin varoilla rakennettiin Träskändaan koulutalo vuonna 1892.  Ruotsinkielinen kansakoulu Träskändassa jatkoi toimintaansa vuoteen 1966. Koulutalo on yhä olemassa ja käytössä. Siellä toimii Auroran päiväkoti.  Koulun oma arkisto on hukassa elokuuta 1902 edeltävältä ajalta. 

Koulun rehtori on Jouni Hörkkö.

## Uusi koulurakennus
Vuonna 1984 valmistui sata vuotta vanhemman koulutalon yhteyteen uudisrakennus, jonka ovat suunnitelleet arkkitehtiveljekset Timo ja Tuomo Suomalainen. Vuoden 2017 rakennusinventoinnin mukaan keltatiilellä ja ruskealla, vaakasuuntaisella paneloinnilla verhoiltu rakennus edustaa julkisivunsa osalta Suomessa harvinaisia japanilaisvaikutteita.

## Lähteet
* 
* 
### Viitteet

## Aiheesta muualla
* Karamzinin koulu (Espoon kaupunki)
* Hagerlund.net: Espoon koulut: Karamzinin koulu
Gudrun Mörne

**Gudrun Mörne** (11. helmikuuta 1905 Espoo – 19. helmikuuta 1981) oli suomalainen toimittaja ja ruotsin kielellä kirjoittanut lastenkirjailija.

Gudrun Mörnen vanhemmat olivat kirjailija Arvid Mörne ja näyttelijä Signe Antoinette Hagelstam. Hänen sisaruksiaan olivat kirjailijat Barbro Mörne ja Håkan Mörne.

## Teoksia
* *Långt långt borta - Sagor för barn och vuxna* ; av Gudrun Mörne et al. Söderström, Helsingfors 1937
* *Petter och Lena i Häxkullebo* : sagor och visor av Barbro och Gudrun Mörne. Schildt, Helsingfors 1943
* *Hos mamma Skogsbacka : liten barnpjäs med sånginlägg*. Borgåbladets teaterbibliotek 84. Borgå 1945
* *Tal på Svenska dagen den 6 november 1948*. Helsingfors 1948

## Lähteet
*
Inkeri Kajava

**Maj Inkeri Kajava**, o. s. *Aulio* (23. helmikuuta 1909 Helsinki – 26. joulukuuta 2002 Helsinki) oli suomalainen lastenkirjailija.

Kajavan vanhemmat olivat nimismies August Hjalmar Aulio ja Ester Elina Ingeborg Wallenius. Hän oli naimisissa vuodesta 1933 runoilija Viljo Kajavan kanssa, ja heillä oli tytär.

## Teoksia
* *Tornikamarin lähetit* ; kuv. Rolf Sandqvist. Otava 1955
* *Peikot ovat ystäviä* : satuja ; kuv. Usko Laukkanen. Otava 1964

## Palkinnot
* Toinen palkinto Otavan lastenkirjakilpailussa 1955

## Lähteet
* 
* Kuka kukin on 1954 : Viljo Kajavan tiedot
François Badji

**Armand François Badji** (s. 22. marraskuuta 1989) on senegalilainen jalkapalloilija. Ennen Suomeen tuloaan toukokuussa 2012 Badji on pelannut kotimaassaan seuroissa AS Police ja US Goree muun muassa Senegalin pääsarjassa. Hänet valittiin vuonna 2005 maansa vuoden nuoreksi pelaajaksi. Myöhemmin hän osallistui maansa olympiakarsintapeleihin ja sitä ennen hän pelasi 40:ssä nuorten maajoukkuepelissä.
 
Toukokuussa 2012 Badji aloitti Ykkösen OPS:ssä. Hän ei kuitenkaan vakiinnuttanut pelipaikkaansa, vaan jatkoi kauden 2012 lopun Kakkosessa pelaavassa TP-47:ssä.  

Kaudella 2016 hän pelasi yhden ottelun Tampere-Satakunnan Kolmosta Tampereen Kisatovereissa.

Keväästä 2021 lähtien Badji on toiminut TP-47 juniorivalmentajana.

## Lähteet

## Aiheesta muualla
* Francois Badji Football-databasessa
* Francois Badji scoreway-databasessa
Hukkajoki (romaani)

**Hukkajoki** on Tiina Raevaaran romaani vuodelta 2012. Maagiseen realismiin luokiteltu kirja kertoo ihmisistä, jotka kohtaavat pienessä kainuulaisessa kylässä Hukkajoen rannalla.

## Lähteet

## Aiheesta muualla
* Eija Komu: Hukkajoki . Savon Sanomat 17.8.2012.
* Jukka Koskelainen: Vanhat uskomukset voittavat rationalismin. Helsingin Sanomat 12.9.2012.
* Soili Hämäläinen: Sisäisessä maailmassa maaginen on totta . Kymen Sanomat 18.9.2012.
* Jari O. Hiltunen: Monitasoinen luontokuvaus. Satakunnan Kansa 20.8.2012.
Lauri Paloheimo

**Lauri Ilmari Paloheimo** (ent. *Brander*; 14. marraskuuta 1899 Viipuri – 21. helmikuuta 1976 Helsinki) oli suomalainen maataloustieteilijä. Hän oli Helsingin yliopistossa kotieläintieteen professori 1944–1967. Sitä ennen hän oli kotieläintieteen dosentti 1930–1936 ja yleisen ravinto-opin dosentti 1936–1944. Hän oli myös Viikin koetilan valvojakunnan puheenjohtaja 1951–1967.

Paloheimon vanhemmat olivat teollisuusneuvos Frans Alfred Paloheimo (Brander) ja Maria Elisabeth Johansson.

## Julkaisuja
**Lignin Derermination by Acid Hydrolysis*, 1926
**Kotieläinoppi*, 1932
**Kotieläinhoidon perusteita*, 1947

## Lähteet
Eroosiosyklioppi

**Eroosiosyklioppi** oli yhdysvaltalaisen maantieteilijän William Morris Davisin 1880-luvulla kehittämä geomorfologian paradigma, joka pysyi hallitsevana oppina aina 1940-luvulle, jolloin tutkijoiden tietämys maankuoren ja -pinnan käyttäytymisestä kasvoi.

Davisin eroosiosyklioppi pyrki selittämään pinnanmuodostumia eräänlaisen syklin kautta, joka lähti liikkeelle nopean tektonisen merenpinnan tasoon nähdän muuttuvan pinnankohoamisen jälkeen. Sykli alkaisi nuoresta vaiheesta ja jatkuisi kypsään ja lopulta vanhaan vaiheeseen, joka näkyy lopulta peneplaanina. Maankohoamisen pysähdyttä alkaa eroosion vaikutus. Ensimmäisessä, lapsuusvaiheessa kohonnutta aluetta kuvaavat jyrkät kanjonit ja jokilaaksot. Kypsässä vaiheessa jyrkät laaksot ovat korvautuneet leveillä ja tasaisilla laaksoilla. Samalla joet kasaavat  kukkuloiden juurille alluviaalikeiloja ja -viuhkoja. Vanhaksi edennyt alue muotoutuu laajaksi peneplaaniksi, jonka jokilaaksot ovat hyvin leveitä ja tasaisia. Joet ovat meanderoivat tasangoilla voimakkaasti.

Normaalia sykliä voi kuitenkin häiritä monet tekijät, jolloin kehitys voi mennä myös taaksepäin. Häiriö voi olla ilmastollinen tai tektoninen. Sykli voi palata esimerkiksi kypsästä vaiheesta takaisin nuoreen vaiheeseen uuden maankohoamisen tai merenpinnan laskun jälkeen.

## Lähteet
* 

### Viitteet
Mustamelaharakka

**Mustamelaharakka** (*Crypsirina temia*) on varisten heimoon kuuluva varpuslintu.

## Levinneisyys
Mustamelaharakoita elää Kaakkois-Aasiassa. Lajia tavataan Kambodžassa, Kiinassa, Indonesiassa, Laosissa, Malesiassa, Myanmarissa, Thaimaassa ja Vietnamissa. Lajin kokonaispopulaatiota ei ole arvioitu, mutta sen on raportoitu olevan suhteellisen yleinen. Laji on luokiteltu elinvoimaiseksi.

## Lähteet
Houstonin satama

**Houstonin satama** (, LOCODE: US HOU, täsmällisemmin esim. US BBT (Barbours Cut), US BPX (Bayport)) on Yhdysvaltain eteläosissa Texasin osavaltiossa sijaitsevan miljoonakaupunki Houstonin suursatama. Satama sijoittuu laajalle alueelle Meksikonlahden luoteisosissa sijaitsevan Galvestoninlahden luoteisrannalla ja lahdelta Houstonin keskustaan johtavan, syväväyläksi ruopatun joki- ja kanavauoman varrella. Satamaan kuuluu muun muassa lukuisia öljy- ja petrokemian terminaaleja, useita irtolastiterminaaleja, kaksi suurempaa konttiterminaalia (Barbours Cut ja Bayport) sekä risteilysatama. 

## Historiaa
Syyskuun 1900 tuhoisa Galvestonin hurrikaani vaikutti merkittävästi Houstonin sataman syntymiseen. Suurkatastrofissa kuoli 8&nbsp;000 ihmistä, ja hurrikaani pyyhki maan tasalle Galvestonin kaupungin ja sen tuolloin Yhdysvaltain toiseksi suurimman kauppasataman. Houstonin seudulta löytyneet öljylähteet synnyttivät vuodesta 1901 lähtien alueelle öljyteollisuutta kasvavine kuljetustarpeineen. Myös puuvillan rinnalle merkittäväksi maataloustuotteeksi noussut riisi tarvitsi alueelta sopivan vientisataman. Tuhoutuneen Galvestonin sataman korvaaminen toteutettiin paljolti ruoppaamalla syväväylä suojaisempaan Houstoniin ja rakentamalla sinne Houstonin satama. Houstoniin johtava syväväylä avattiin 1914.

## Rahtiliikenne
Amerikkalaisten satamaviranomaisten järjestön AAPA:n tilastoissa Houston ylsi vuosina 2011 ja 2012 maailman 20 suurimman rahtisataman joukkoon. Tämän tilaston mukaan Houstonin kautta kulki rahti vuonna 2011 yhteensä 215,7 miljoonaa tonnia ja seuraavana vuonna 216,1 miljoonaa tonnia. Euroopan suurimman sataman Rotterdamin sataman tilastoissa Houston ei kuitenkaan kuulunut maailman 20 suurimman sataman joukkoon.

Satama luetaan tavallisesti kokonaisrahtimäärältään Yhdysvaltain kolmen suurimman sataman joukkoon Etelä-Louisianan sataman ja Los Angelesin sataman ohella. Sataman oman ilmoituksen mukaan se oli vuonna 2012 Yhdysvaltain suurin ulkomaan rahtiliikenteen satama. Se oli Yhdysvaltain sisäisessä liikenteessä toiseksi suurin satama Etelä-Louisianan sataman jälkeen. Erityisen merkittävää on öljyn ja öljynjalostustuotteiden kuljetus. Satama-alueella ja sen tuntumassa on maailman toiseksi suurin petrokemiallisten teollisuuslaitosten keskittymä. Öljysatamana Houston onkin Yhdysvaltain suurin. Konttiliikenteessä satama oli vuonna 2012 kymmenen suurimman yhdysvaltalaissataman joukossa.

## Lähteet

## Aiheesta muualla
*Port of Houston  
*Houston Ship Channel Map   
*Factbox: Five facts about the Port of Houston (2009),  Reuters.com
Nokikuukkeli

**Nokikuukkeli** (*Perisoreus internigrans*) on varisten heimoon kuuluva varpuslintu.

## Levinneisyys
Nokikuukkeleita elää kotoperäisenä Kiinassa. Lajin tunnettuja elinalueita on Itä-Tiibetissä, Kaakkois-Qinghaissa, Etelä-Gansussa ja Länsi-Sichuanissa. Useimmista tunnetuista elinympäristöistä on löydetty vain vähän yksilöitä ja lajia on kuvailtu harvinaiseksi. Lajin kokonaispopulaatioksi on arvioitu 18&nbsp;000–31&nbsp;200 yksilöä ja kannankehitys on luultavasti laskeva. Laji on luokiteltu silmälläpidettäväksi.

## Elinympäristö
Nokikuukkelit elävät vanhoissa kuusimetsissä sekä pihtasekametsissä 3&nbsp;000–4&nbsp;270 metrin korkeudella.

## Elintavat
Nokikuukkeli käyttää ravinnokseen selkärangattomia ja hedelmiä. Laji pesii aikaisin keväällä. Syksyisin nokikuukkelit kerääntyvät pieniin parviin, joissa on yleensä 5–6, mutta joskus yli kymmenenkin lintua.

## Lähteet
August Kuistio

**Aloys Josef August Immanuel Kuistio** (aik. Qvist; 11. huhtikuuta 1895 Viipuri – 9. tammikuuta 1963 Tornio) oli suomalainen eversti ja rykmentin- ja prikaatinkomentaja. 

## Ura
Kuistio kävi Kadettikoulun 1920–1921 sekä Sotakorkeakoulun 1925–1927 (ye-upseeri 1928). Suomen sisällissotaan hän osallistui Satakunnan rintamalla vuonna 1918 ja myöhemmin myös Vienan retkikuntaan. Karjalan kaartin rykmentissä hän toimi monissa tehtävissä vuosina 1921–1927. Yleisesikunnassa hän työskenteli toimistoupseerina 1927–1932. Pohjois-Uudenmaan suojelukuntapiirin päällikkönä hän oli 1932-1939. 

Talvisodassa Kuistio oli aluksi 3. divisioonan esikuntapäällikkönä sekä sittemmin IV armeijakunnan esikuntapäällikkönä 1939–1940. Välirauhan aikana hän komensi 9. prikaatia 1940–1941, josta jatkosodan sytyttyä tuli JR 9, jota hän komensi vuoteen 1943 asti. 15. prikaatin komentajana hän oli 1943–1944 ja toimi vuoden 1944 loppupuolella 3. divisioonan vt. komentajana. Vuosina 1944–1946 hän komensi JR 3:a, minkä jälkeen hän erosi vakinaisesta palveluksesta. 

Ylennykset: vänrikki 1919, luutnantti 1921, kapteeni 1924, majuri 1927, everstiluutnantti 1932, eversti 1940. 

## Siviilielämä
August Kuistion aviopuoliso oli näyttelijä Vieno Viola Kariniemi. He saivat kolme lasta: Eila (1923-1998), Irja (1926-2014) ja Reino (1935-2010). Perhe asui 1920-luvulla Viipurissa ja 1930-luvulla Keravalla. Jatkosodan jälkeen Kuistio toimi keskikoulun rehtorina Keiteleellä. Perhe muutti Tornioon, jossa August Kuistio kuoli tammikuussa 1963. August Kuistio oli lahjakas maalari. Hän opiskeli nuoruudessaan kuvataiteita ja eläköitymisen jälkeen maalasi ahkerasti niin maisemia kuin muotokuviakin.

## Sukuhistoria
August Kuistion sukupuusta löytyy merkittävä määrä pappeja, kirkkoherroja ja ainakin viisi luterilaisen kirkon piispaa. Hän oli suoraan alenevassa polvessa sukua muun muassa Turun piispalle Paavali Juustenille ja Porvoon piispalle Nicolaus Careliukselle.

## Lähteet
Jakovala

**Jakovala** oli kylä Jääsken pitäjässä, Jääskjärven rannalla. Kylä ei ollut varsin suuri, esimerkiksi vuosien 1870-1879 rippikirjassa kylässä oli 3 maakirjataloa. Kylä oli oikeastaan kaksiosainen: sen alueet sijaitsivat Jääskjärven molemmin puolin. Osa kylästä sijaitsi järven länsirannalla, noin neljän kilometrin päässä Jääsken kirkonkylästä. Kylän toinen osa sijaitsi Jääskjärven vastakkaisella rannalla, koilliseen ensiksi mainitusta osasta. Kylänosia erottivat Jääskjärven vesialueet sekä järven keskivaiheilla sijaitseva, etelästä työntyvä leveä Koirinniemi, josta osa kuuluu mm. Rikkolan kylään.
Guan Tianlang

**Guan Tianlang** (; s. 25. lokakuuta 1998) on kiinalainen amatöörigolfaaja.

Guan selviytyi vuonna 2013 kaikkien aikojen nuorimpana pelaajana Masters-turnaukseen, hänen voitettuaan vuoden 2012 Aasian-Tyynenmeren amatöörimestaruus. Ennätyksen edellinen haltija oli vuoden 2010 turnauksessa pelannut Matteo Manassero, joka myös selviytyi tuolloin kahdelle viimeiselle kierrokselle.

## Lähteet
*Tianlang Guan - The Masters
Sajjad Hashemi Ahangari

**Sajjad Hashemi Ahangari** (; s. 22. elokuuta 1991 Tabriz) on iranilainen pikajuoksija. Hän kilpaili vuoden 2012 kesäolympialaisissa Lontoossa ja putosi miesten 400 metrin juoksussa ensimmäisellä kierroksella jäätyään erässään kuudennelle sijalle. Hashemi Ahangari oli mukana saamassa pronssia 4 × 400 metrin viestijuoksussa yleisurheilun Aasian-mestaruuskilpailuissa vuonna 2011. Lisäksi hän voitti vuonna 2010 juniorien Aasian-mestaruuden 400 metrin juoksussa.

## Lähteet
Gun (yhtye)

**Gun** on skotlantilainen hard rock -yhtye, joka perustettiin Glasgow’ssa vuonna 1987. Gun hajosi vuonna 1997, mutta yhtye perustettiin uudelleen vuonna 2008. Yhtye tunnetaan muun muassa Cameo-coverista "Word Up!".

## Diskografia
### Albumit
* *[[Taking On the World]]* (1989)
* *[[Gallus (albumi)|Gallus]]* (1992)
* *[[Swagger]]* (1994)
* *[[0141 632 6326]]* (1997)
* *[[Break the Silence (Gunin albumi)|Break the Silence]]* (2012)
* *[[Frantic (albumi)|Frantic]]* (2015)
* *[[Favourite Pleasures]]* (2017)
* *[[The Calton Songs]]* (2022)
* *[[Hombres (Gunin albumi)|Hombres]]* (2024)

### EP:t
* Popkiller (2009)
* East End (2015)
* Lucky Guy / Falling (2024)

### Livealbumit
* The River Sessions (2005)

### Kokoelmat
* The Collection (2003)
* R3LOADED: The Best of GUN (2019)

### Singlet
* Better Days (1989)
* Money (Everybody Loves Her) (1989)
* Inside Out (1989)
* Taking On The World (1990)
* Shame On You (1990)
* Steal Your Fire (1992)
* Higher Ground (1992)
* Welcome To The Real World (1992)
* Word Up (1994)
* Don't Say It's Over (1994)
* The Only One (1995)
* Something Worthwhile (1995)
* Crazy You (1997)
* My Sweet Jane (1997)
* Break The Silence / Butcher Man (2012)
* No Substitute / Lost & Found (2012)
* Labour Of Life (2015)
* Favourite Pleasures (2017)
* Silent Lovers (2017)
* The Boy Who Fooled the World (2017)
* Take Me Down (2018)
* Superstition (2019)
* Rock the Casbah (2019)
* Whisky & A Prayer (2021)
* Better Day 2021 (2021)
* Steal Your Fire 2022 (2022)
* Backstreet Brothers (2022)
* Word Up 2022 (feat. The Sisterhood, 2022)
* Higher Ground 2022 (feat. The Sisterhood, 2022)
* Inside Out 2022 (2022)
* Coming Home 2022 (2022)
* Jools & Dante: Acoustic Tour (Live at Frets, Strathaven Hotel, August 2022) (2022)
* Coming Home (Clouseau Edit) (2022)
* All Fired Up (2023)
* Take Me Back Home (2024)
* Boys Don't Cry (2024)

## Lähteet
Matti Paloheimo (kirjailija)

**Matti Aukusti Paloheimo** (s. 4. helmikuuta 1947 Vesilahti) on suomalainen kirjailija. Hän oli Valtion elokuvatarkastamon johtaja vuosina 1999–2011.

Paloheimo valmistui ylioppilaaksi vuonna 1967 ja teologian kandidaatiksi vuonna 1975 Helsingin yliopistosta. Hän työskenteli vuosina 1972–1973 Kirkon tiedotuskeskuksen elokuvatoimittajana ja vuosina 1974–1984 kirkon korkeakoulusihteerinä. Vuosina 1984–1996 Paloheimo oli Kirkon tiedotuskeskuksen televisiotoimituksen päällikkönä ja vuosina 1996–1998 televisiotoimittajana. Hän oli samalla myös television hartausohjelmien vastaava toimittaja. Hartausohjelmien lisäksi Paloheimo on tehnyt useita dokumentteja Ylelle ja MTV3:lle. 1960–1980-luvuilla hän teki muun muassa musiikkiohjelmia ja ohjelmia Ylen radiokanaville.

Paloheimo toimi elokuva-arvostelijana ''Kirkko ja kaupunki'' -lehdessä vuosina 1972–1992 ja *[[Yhteishyvä]]*-lehdessä vuosina 1975–1992. Hän oli ''Helsingin Sanomien'' kirjallisuusarvostelija vuosina 1977–1987. Vuosina 1979–1981 hän oli ''Vartija''-lehden toinen päätoimittaja. Paloheimo on myös kirjoittanut artikkeleita muiden muassa ''Kanava''-lehteen ja ''Parnassoon'' sekä eri teoksiin. Hän sai Tampereen kaupungin kirjallisuuspalkinnon vuonna 1982 teoksesta *Hengenmies* ja vuonna 1985 teoksesta *Levoton Lippi*.

Paloheimon isä oli kirjailija Oiva Paloheimo.

## Teokset
;Runokokoelmat
* *Hiekkaa silmissä*. Kirjayhtymä, 1973 
* *Kylmä päivä*. Kirjayhtymä, 1976 
* *Tämän maailman lumet*. Kirjayhtymä, 1978 
* *Tuuleen valmis*. Kirjayhtymä, 1980 
* *Haarniskoiden syksy*. Kirjayhtymä, 1984 
* *Talviruokittu kotka*. Kirjayhtymä, 1988 
* *Musta ilo*. Kirjayhtymä, 1992 
* *Sittenkin*. Kirjayhtymä, 1996 
* *Tämän elämän osat: runoja*. Kirja kerrallaan, 2007 

;Romaanit
* *Hengenmies*. Kirjayhtymä, 1982 
* *Valkoinen Mandela*. Kirjayhtymä, 1994 
* *Vanha ystävä*. Nordbooks, 2016 

;Muut
* *Uskonto elokuvassa*. Tietoteos. Kirjapaja, 1979 
* *Levoton Lippi. Isäni Oiva Paloheimo*. Elämäkerta. Kirjayhtymä, 1985 
* Matti Paloheimo (toim.): *Kirkas kuvastin: suomalaista uskonnollista runoutta 1960–1990*. Kirjayhtymä, 1991 
* Matti Paloheimo ym. (toim.): *Pitkä juna: kirjailijoiden rauhanantologia*. Bokförlaget Södra-Finland, 1982 
* *Matkamiehen muistelmat*. Esseekokoelma. Tammi, 2001 
* *Seksiä ja väkivaltaa: kysymyksiä elokuvatarkastajalle*. Tietoteos. Like, 2003 
* *Uskomisesta*. Esseepamfletti. Rasalas, 2007. 
* *Liian nuori vanhaksi? 52 tapaa sopeutua ja panna kampoihin*. Minerva, 2013 
* *Nainen Palatinuksella*. Novelleja. Nordbooks, 2014. 

## Lähteet

## Aiheesta muualla
* Matti Paloheimo Kirjasampo.fi:ssä
Modou Sougou

**Pape Amodou Sougou** (s. 18. joulukuuta 1984 Fissel, Senegal) on senegalilainen jalkapalloilija. Hän edustaa Ranskan pääsarjassa pelaavaa Marseillea ja on pelipaikaltaan laitalinkki.

## Seurajoukkueura
Kesäkuussa 2011 Sougou siirtyi romanialaisseura CFR Clujiin. Joukkuetta valmensi tuolloin Jorge Costa, joka toimi myös aikaisemmin Académican päävalmentajana, jossa Sougou pelasi hänen alaisuudessaan. Joukkue voitti kauden 2011–2012 päätteeksi maan mestaruuden.

24. tammikuuta 2013 Sougou teki sopimuksen ranskalaisseura Olympique de Marseillen kanssa. Hänestä maksettiin 4,5 miljoonan euron siirtokorvaus.

## Lähteet

## Aiheesta muualla
* Modou Sougoun tilastot National Football Teams -sivustolla
Caldas (departementti)

**Caldas** on yksi Kolumbian 32 departementista. Sen pääkaupunki on Manizales, pinta-ala 7&nbsp;888&nbsp;km² ja asukasluku vuonna 2011 oli noin 980&nbsp;300.

Caldas sijaitsee maan keskisen ja läntisen vuorijonon välissä. Siihen kuuluvat Magdalena- ja Caucajokien laaksot.

## Lähteet

## Aiheesta muualla
Desulfuromonas

**Desulfuromonas** on gramnegatiivisten bakteerien suku, jonka lajit käyttävät rikkiä tai sen yhdisteitä aineenvaihdunnassaan. *Desulfuromonas*-bakteereita tavataan esimerkiksi suolajärvistä.

## Lähteet

## Aiheesta muualla
* http://microbewiki.kenyon.edu/index.php/File:Desulfuromonas.jpg
* University of Massachusetts. 2002. News Release. UMass Study Uses Microbes to Turn Mud into Electricity
* Microbewiki Desulfuromonas
Georg Michaelis

**Georg Michaelis** (8. syyskuuta 1857 Haynau, Sleesia &ndash; 24. heinäkuuta 1936 Bad Saarow, Brandenburg) oli Saksan valtakunnankansleri muutaman kuukauden ajan vuonna 1917. Hän oli Saksan ensimmäinen ei-aatelinen valtakunnankansleri.

## Opettajana
Michaelis syntyi Preussiin kuuluneessa Sleesian provinssissa ja varttui Frankfurt an der Oderissa. Hän opiskeli oikeustiedettä Breslaun ja Leipzigin yliopistoissa ja sai juristin oikeudet vuonna 1879. Michaelis valmistui oikeustieteen tohtoriksi Goettingenin yliopistosta vuonna 1885 ja opetti Tokiossa Saksalaisessa lakikoulussa vuosina 1885–1889 lakia ja kansantaloutta.

## Komissaarina
Palattuaan Saksaan Michaelis alkoi työskennellä eri tehtävissä Preussin hallinnossa Reininmaan provinssin, Westfalenin ja Sleesian alueilla. Vuonna 1905 hänet valittiin Oder-joen säännöstelystä vastaavaksi kommissaariksi. Energisenä ja hyvänä johtajana tunnettu Michaelis ylennettiin vuonna 1909 Preussin talousministeriön alivaltiosihteeriksi. Sodan sytyttyä hänestä tuli marraskuussa 1914 sotaviljayhtiön, *Kriegsgetreidegesellschaftin*, ohjausryhmän johtaja. Tämän lisäksi hän valittiin maaliskuussa 1915 liittovaltion sisäministeriön vilja- ja jauhoasioiden komissaariksi. Heinäkuussa 1915 perustettiin *Reichsgetreidestelle*, jonka tehtävänä oli huolehtia koko Saksan kotirintaman ruokahallinnosta. Michaeliksesta tuli sen johtokunnan puheenjohtaja. Helmikuussa 1917 hänestä tuli Preussin ruokajakelusta vastaava komissaari.

## Valtakunnankanslerina

Theobald von Bethmann Hollweg erotettiin 13. heinäkuuta 1917 ja Michaelis valittiin valtakunnankansleriksi ja Preussin pääministeriksi. Tärkeimmät puoluejohtajat alkoivat vastustaa Michaelisia hyvin pian virkaanastumisen jälkeen. Varsinkin ulkoministeri Richard von Kühlmannin laatima vastaus paavin rauhanesitykseen elokuussa 1917 oli hyvin epämääräinen, koska Michaelis ja Kühlmann olivat ajatelleet pitää Belgiaa pelinappulana tulevissa neuvotteluissa Ympärysvaltojen kanssa. Kun nämä salaiset toimet paljastuivat, Matthias Erzberger syytti hallitusta todellisten rauhanmahdollisuuksien menettämisestä. Michaeliksen ura kanslerina katkesi lopullisesti elokuussa 1917 tapahtuneisiin laivaston levottomuuksiin, jotka hän ja amiraali Eduard von Capelle hoitivat huonosti.

Sata päivää kestäneen kansleriutensa aikana Michaelis teki tärkeitä hallinnollisia uudistuksia, jotka johtivat liittovaltion talousministeriön perustamiseen 31. lokakuuta 1917. Hänellä oli myös sosiaalidemokraattien suosion voittamiseksi suunnitelmia sosiaaliturvan uudistamiseksi, mutta näitä ei saatu julkistettua ennen kuin Michaelis erosi 1. marraskuuta 1917. Michaelista pidettiin yleisesti kenraalien Paul von Hindenburgin ja Erich Ludendorffin marionettina.

## Myöhemmät vaiheet

Maaliskuussa 1918 Michaelis valittiin Pommerin provinssin *Oberpräsidentiksi*. Virassa hän toimi huhtikuuhun 1919. Tämän jälkeen hän muun muassa teki hyväntekeväisyystyötä opiskelijoiden parissa. Vuonna 1921 hän julkaisi muistelmansa nimellä *Für Staat und Volk. Eine Lebensgeschichte*.

## Lähteet
Veikko Palva

**Veikko Akseli Palva** (15. huhtikuuta 1924 Hyvinkää – 15. maaliskuuta 2013 Kauniainen) oli suomalainen professori. Hän valmistui diplomi-insinööriksi 1949 ja tekniikan lisensiaatiksi Teknillisestä korkeakoulusta 1964.

Palva työskenteli Ruotsissa Ludvikassa Asean palveluksessa 1950–1955, Oy Strömberg Ab:n Vaasan tehtaalla laboratorionpäällikkönä 1955–1963, sähköteknisen laboratorion johtajana 1963–1967. Teknillisen korkeakoulun sähkötekniikan professori hän oli 1967–1972, sähköteknillisen osaston johtaja 72, Valtion teknillisen tutkimuskeskuksen sähkö- ja atomiteknisen tutkimusosaston tutkimusjohtaja ja professori vuodesta 1972.

Veikko Palvan veli on professori Tauno Palva.

## Lähteet

## Aiheesta muualla
* Veikko Palvan muistokirjoitus ''Helsingin Sanomissa''.
Mäkihypyn Suomen-mestaruuskilpailut 1972

**Mäkihypyn Suomen-mestaruuskilpailut** käytiin vuonna **1972** maaliskuussa Suonenjoella ja Kuopiossa. Suonenjoella hypättiin 70 metrin mäessä ja Kuopiossa 90 metrin mäessä.

## Mitalistit
#### K70m



Joukkuekilpailun voitti Ounasvaaran Hiihtoseura joukkueella Kari Ylianttila, Tauno Käyhkö, Esko Rautionaho.



#### K90m



Joukkuekilpailun voitti Ounasvaaran Hiihtoseura joukkueella Esko Rautionaho, Tauno Käyhkö, Martti Niemi.



## Lähteet
*
Mäkihypyn Suomen-mestaruuskilpailut 1973

**Mäkihypyn Suomen-mestaruuskilpailut** käytiin vuonna **1973** Harjavallassa 9.-11. helmikuuta ja Kuusamon Rukalla 1. huhtikuuta. Harjavallassa kilpailtiin 70 metrin mäessä ja Kuusamossa 90 metrin mäessä.

## Mitalistit
#### K70m







#### K90m







#### Joukkuemäki K70m







## Lähteet
*
Mäkihypyn Suomen-mestaruuskilpailut 1974

**Mäkihypyn Suomen-mestaruuskilpailut** käytiin vuonna **1974** Kouvolassa 2.-3. helmikuuta ja Rovaniemen Ounasvaaralla maaliskuun lopussa. Kouvolassa kilpailtiin 70 metrin mäessä ja Rovaniemellä 90 metrin mäessä.

## Mitalistit
#### K70m







#### K90m







#### Joukkuemäki K70m







## Lähteet
*
*
Palvan meritaistelu

**Palvan meritaistelu** on Suomen sodassa 18. syyskuuta 1808 käyty pieni meritaistelu. Se käytiin Palvansalmessa Velkualla nykyisessä Naantalissa Ruotsin ja Venäjän saaristolaivastojen välillä. Taistelu päättyi, kun Ruotsin laivasto perääntyi.

## Lähteet

## Aiheesta muualla
*Palvan meritaistelu, Velkua.fi
Parintuho

**Parituho** eli *parintuho* on fysikaalinen termi, joka tarkoittaa yhteen osuneiden elektronin ja positronin muuttumista kahdeksi säteilykvantiksi. Se on ainehiukkasten tuhoutumisilmiö eli annihilaatio.

## Lähteet
Karl Severin Ahonius

**Karl Severin Ahonius** (2. syyskuuta 1860 Turku – 10. syyskuuta 1937 Helsinki) oli suomalainen rehtori ja venäläisen kirjallisuuden suomentaja.

Ahoniuksen vanhemmat olivat kirkkoherra, rovasti Karl Johan Ahonius ja Johanna Sofia Haartman. Hän pääsi ylioppilaaksi Hämeenlinnan normaalilyseosta 1881 ja opiskeli Helsingin yliopistossa valmistuen filosofian kandidaatiksi 1888 ja maisteriksi 1890. Ahonius toimi Helsingin ruotsalaisen reaalilyseon venäjän- ja suomenkielen lehtorina 1892–1916 ja 1919–1926. Hän oli myös koulun vararehtorina 1902–1908 ja rehtorina 1908–1916. Savonius käänsi venäjänkielistä kirjallisuutta suomen- ja ruotsinkielelle.

## Teoksia
* *Elementaröfningar i ryska för det första undervisningsstadiet*. 4. uppl. Helsingfors 1901, 5. uppl. 1904 (suomeksi nimellä *Venäjän kielen alkuharjoituksia opetuksen ensi astetta varten*. 4. painos, Tekijä, Helsinki 1901, 5. painos 1904)
* Vilho Setälä : *Handledning i esperanto : fullständig kurs* ; svensk bearb. av K. Sev. Ahonius. Schildt, Helsingfors 1921
* *Biografiska anteckningar : Elever* ; elevbiografierna hopbragta och redigerade av K. Sev. Ahonius teoksessa *Reallyceum, Svenska reallyceum, Svenska lyceum 1872-1922 : minnesskrift utgiven av forna reallyceisters kamratförbund*. Svenska reallyceum, Helsingfors 1922

## Suomennoksia
Nimimerkillä *Auramo*:
* Ivan Turgenjew : *Kolme kohtausta* ; tekijän luvalla venäjänkielestä suom. Auramo. Grönholm, Hämeenlinna 1882
* Ivan Turgenjew : *Aattona* ; tekijän luvalla venäjänkielestä suom. Auramo. Holm, Helsinki 1883
* Ivan Turgenjew : *Ensilempi* ; tekijän luvalla venäjänkielestä suom. Auramo. Palander, Pori 1883
Nimimerkillä *K. S. -s.*:
* Ivan Turgenjew : *Asja* ; suom. K. S. -s. Hagelberg, Tampere 1882

## Lähteet
* 
* 

### Viitteet
Retaliatory Strike

**Retaliatory Strike** on suomalaisen kristillisen death metal -yhtyeen Deuteronomiumin EP-levy. Se julkaistiin vuonna 2009 levymerkillä Bullroser Records.

## Kappaleet
#
#
#
#

## Arviot
* Imperiumi: 4½/10

## Lähteet

## Aiheesta muualla
* 
*